laion/Wikipedia-Exotic huggingface dataset:
Little Maplestead

Little Maplestead on küla Inglismaal Essexi krahvkonnas Braintree ringkonnas. Ristija Johannesele pühitsetud ümarkirik on üks neljast Inglismaal säilinud keskaegsest ümarkirikust. Ümmargust siseruumi ümbritseb kuuest võlvikust koosnev ringikujuline ümbriskäik. Kirik valmis umbes 1335. aastal johanniitide ordu eestvõttel, kelle organisatsioon asulas tegutses. Aastail 1849–1855 ehitati hoonet ümber, palju originaalseid detaile ja viimistlust asendati või tehti ümber, kuid säilitati algne ruumivorm. 1836. aastal andis William Wallen välja raamatu "The History and Antiquities of the Round Church at Little Maplestead, Essex". Juuni esimesel pühapäeval toimub kirikus johanniitide ordu jumalateenistus ja protsessioon, millel osalevad ordu liikmed kannavad ordu ametlikke rüüsid. St John the Baptist Church. - Little Maplestead Parish Council The history and antiquities of the round church at Little Maplestead. - Library of Congress
Jaanus Purga

Jaanus Purga (sündinud 24. juunil 1968) on Eesti ettevõtja ja ametnik. Jaanus Purga on pikka aega töötanud Ida-Viru tööstuses, on olnud 17 aastat VKG juhatuse liige ning SA Rohetiiger üks asutajaid ja eestvedajaid. Tema tööperioodi VKG-s jäävad nii uute Petroter õlitehaste ehitus kui Ojamaa põlevkivikaevanduse rajamine. Erialalt on Jaanus Purga lõpetanud Tallinna Tehnikaülikooli keemiateaduskonna. SA Rohetiigris juhtis ta majandustoimkonda ning oli eestvedaja Energia Teekaardi ning selle värskenduste koostamisel. 2023. aasta oktoobrist on ta valitsuse esindaja Ida-Virumaal. Jaanus Purga on tuntud kui täiskarsklane, kes ise on armutult tauninud liiklushuligaane. Ent 2015 tabati ta 2 korda ebakaines olekus autoroolis. Tartu maakohtu otsusega tunnistati Purga süüdi alkoholijoobes sõiduki juhtimise eest ja teda karistati 16 396 euro suuruse rahatrahviga. Erik Gamzejev, Valitsuse esindajaks Ida-Virumaal saab Jaanus Purga, Põhjarannik, 12. oktoober 2023 Karsklasena tuntud Jaanus Purga roolijoodikuks saamine hämmastas kolleege - Põhjarannik, 29.03.2016
EKI ühendsõnastik

EKI ühendsõnastik on Eesti Keele Instituudi sõnaraamat, mida koostatakse, toimetatakse ja täiendatakse pidevalt. EKI ühendsõnastik esitab eeskätt üldkeele infot, sealhulgas uusi sõnu ja tähendusi, ÕSi selgitusi, sünonüüme, naabersõnu ehk kollokatsioone, teiste keelte vasteid, päritolu jm. EKI ühendsõnastikule pääseb kasutaja ligi EKI keeleportaalis Sõnaveeb. EKI ühendsõnastiku tuumiku moodustavad 2019. aastal Sõnaveebis ilmunud Eesti Keele Instituudi üldkeele sõnakogud: “Eesti keele sõnaraamat 2019”, “Eesti keele naabersõnad 2019”, “Eesti keele põhisõnavara sõnastik 2019” (1. trükk 2014), “Eesti-vene sõnaraamat 2019” (1. trükk 1997–2009) ja “Eesti Keele Instituudi eesti keele morfoloogiline andmebaas 2019–”. Ühendsõnastikku on alates 2020. aastast täiendatud "Õigekeelsussõnaraamatu ÕS 2018" infoga. Pidevalt on infot lisandunud ka "Eesti keele seletavast sõnaraamatust" (2009, 1. trükk 1988–2007) ja "Võõrsõnade leksikonist" (2012, veebis 2015). "Keeleportaalist Sõnaveeb". Vaadatud 25.10.2023.
Ekilex

Ekilex on Eesti Keele Instituudi (EKI) hallatav ja arendatav sõnastiku- ja terminibaas. See on leksikograafide ja terminoloogide profitööriist, mida kasutavad nii EKI enda kui ka majavälised sõnakogude koostajad ja toimetajad. Ekilexis olevat infot kuvatakse kasutajale keeleportaalis Sõnaveeb: üldkeeleinfot esitab EKI ühendsõnastik, oskuskeele infot oskussõnastikud. Ekilexi arendab Eesti Keele Instituut koostöös tarkvarafirmaga TripleDev alates 2017. aastast. "Sõnastiku- ja terminibaas Ekilex". Vaadatud 24.10.2023. Langemets, Margit; Koppel, Kristina; Kallas, Jelena; Tavast, Arvi. "Sõnastikukogust keeleportaaliks". Keel ja Kirjandus. 2021 (8–9): 755–770. DOI:10.54013/kk764a6.
Keeleõppija Sõnaveeb

Keeleõppija Sõnaveeb on EKI keeleportaali Sõnaveeb lihtsama ülesehitusega versioon, mille sihtgrupp on A2–B1 keeleoskustasemel keeleõppija. Keeleõppija Sõnaveebis on umbes 6500 sõna, mida on seletatud lihtsas keeles ning mis aitavad nii algajal kui edasijõudnud keeleõppijal eesti keeles õigesti rääkida ja kirjutada. Sõnad on varustatud näitelausete ning naabersõnadega. Näited näitavad, kuidas sõna lauses kasutatakse ning aitavad sõna tähendusest aru saada. Tähenduse paremaks mõistmiseks on mõnede sõnade juurde lisatud palju pilte. Keeleõppijat abistavad veel õppekommentaarid, suhtlusväljendid, liitsõnad ning info sarnassõnade kohta. "Keeleõppija Sõnaveeb". Koppel, Kristina; Kallas, Jelena (2021). "Keeleõppija Sõnaveeb eesti keele kui teise keele õppija abilisena". Oma Keel. 43 (2): 23–30.{{ajakirjaviide}}: CS1 hooldus: kuupäev ja aasta (link)
Cambridge'i Püha Haua kirik

Püha Haua kirik (Holy Sepulchre) on anglikaani kirik Cambridge'is, ehitatud 12. sajandil. Hoone on üks neljast säilinud keskaegsest ümarkirikust Inglismaal. Kiriku lasi 1130. aasta paiku ehitada Püha Haua vennaskond, rühm augustiinlastest kanoonikuid. Algsel kirikul oli ümmargune keskruum koos ümbriskäiguga ja oletatav eenduv kooriruum. 13. sajandi keskpaigas sai hoonest kihelkonnakirik Barnwelli kloostri alluvuses ja sel ajal ehitati kooriruumile arvatavasti juurde üks lööv. 15. sajandil asendati valgmiku romaani aknad suuremate gooti ehisraamistikakendega ja valgmiku peale ehitati hulknurkne kellatorn. 1643. aastal lõhuti Inglise kodusõja ajal kiriku sisustust ja kujusid. 19. sajandil oli kirik lagunenud, 1841. aastal varises osa ümbriskäiku. Restaureerimistööd toimusid arhitekt Anthony Salvini juhtimisel. Nende ajal taastati valgmiku ümarkaarsed aknad, eemaldati kellatorn ja kirik kaeti katusega, mis tehti võimalikule algsele katusele lähedase vormiga. Kooriruumile lisati teine lööv ja muudeti see hoone idaosa ristkülikukujuliseks. Interjööri lisati uusromaani raiddekoori. Kirik on ehitatud kantkividest. Põhiplaani moodustavad vanem ümarkiriku osa ja hilisem ristkülikukujuline kolmelööviline kooriruum, millele on lisatud põhjaeeskoda. Hoone katus on madalkooniline. Kiriku põhjaseinas on hulknurkne kellatorn. Lääneportaal on ümarkaarne astmikportaal, mille palestikul on kolm paari väikesi sambaid ja mille arhivolt on kaunistatud siksakvöödiga ning kreneleeringu taolise reljeefse ehisliistuga. Ümbriskäiku eraldab keskruumist kaheksale massiivsele romaani sambale toetuv ümarkaarne arkaad. Sammastel on voltkapiteelid, mille kujundus erineb iga sambal. Siksakvööte ja muud geomeetrilist dekoori esineb ka arkaadikaartel. Arkaadi kohal on romaani kaksikkaartega trifoorium. Peakesed eendtugede allosas on nikerdatud 19. sajandil. Kooriruumis ja selle põhjalöövis on 15. sajandist pärinevad muusikariistadega ingliskulptuurid katust toetavatel konsoolidel. Kooriruumi põrand on uuendatud 19. sajandil, plaatidel on Suurbritannia riigivapp ning Victoria ja Alberti vapid. Kellatorni kaks kella pärinevad 17. ja 15. sajandist. Round Church History. - Round Church Cambridge Holy Sepulchre, Cambridge, Cambridgeshire. - The Corpus of ROMANESQUE SCULPTURE in Britain & Ireland The Round Church (ametlik koduleht) Holy Sepulchre, Cambridge, Cambridgeshire. - The Corpus of ROMANESQUE SCULPTURE in Britain & Ireland
Glenda Jackson

Glenda May Jackson (9. mai 1936 – 15. juuni 2023) oli inglise näitleja ja poliitik. Ta on üks vähestest näitlejatest, keda on pärjatud nii Oscari, Emmy kui ka Tony auhindadega. Jackson oli Leiboristliku partei liige ning kuulus Suurbritannia parlamendi alamkotta aastail 1992–2015. 1978. aastal sai ta Briti impeeriumi ordu komandöriks (CBE). Ta õppis draamakunsti akadeemias Royal Academy of Dramatic Art. Filmide "Women in Love" ja "A Touch of Glass" eest võitis ta vastavalt 1971. ja 1973. aastal Oscari parima naispeaosatäitja auhinna. 1971. aastal võitis ta ka Briti Filmi- ja Telekunsti Akadeemia auhinna parima naisnäitleja kategoorias filmi "Sunday Bloody Sunday" eest. BBC telesarjas "Elizabeth R" Inglismaa kuninganna Elizabeth I kehastamise eest sai ta kaks Primetime Emmy auhinda. Elizabeth I rolli täitis ta ka filmis "Mary, Queen of Scots". 1991. aastal jättis Jackson näitlemise pooleli, et alustada karjääri poliitikas. Järgneva aasta Suurbritannia üldvalimistel valiti ta Hampsteadi ja Highgate’i valimisrindkonda, mida ta esindas 2010. aastani. 1997–1999 oli ta parlamendi transpordi asekantsler Tony Blairi esimeses valitsuses; hiljem oli Jackson Blairi suhtes kriitiline. 2010. aasta valimiste eel muudeti valimisringkonna piire, misjärel sai Hampsteadist ja Highgate’ist Hampsteadi ja Kilburni valimisringkond. Suurbritannia ajaloo kõige napima häälteenamusega valiti Jackson taas piirkonna esindajaks. 2015. aasta üldvalimistel astus ta tagasi ning jätkas näitlejakarjääriga. Tema esimene roll pärast 25-aastast pausi oli nimiosa West Endi teatris Shakespeare'i tragöödias "Kuningas Lear". 2019. aastal mängis ta Edward Albee näidendis "Kolm pikka naist", mille eest pälvis ta Tony auhinna kategoorias "Parim naisnäitleja näidendis". Jackson jätkas näitlemist kuni surmani 2023. aastal. Tema viimane roll oli peaosa filmis "The Great Escaper". "This Cultural Life – Series 2: Glenda Jackson". BBC Radio 4 and BBC iPlayer. Vaadatud 24.10.2023. "Film: Actress in 1972". BAFTA. Vaadatud 24.10.2023. "Hampstead And Highgate : UK General Election 1992". Originaali arhiivikoopia seisuga 6.07.2022. Vaadatud 24.10.2023. "Hampstead And Highgate : UK General Election 1997". Originaali arhiivikoopia seisuga 6.07.2022. Vaadatud 24.10.2023. "Former minister calls for Blair's resignation". The Irish Times. 19. juuli 2003. Vaadatud 24.10.2023. Bloxham, Andy (7. mai 2010). "General Election 2010: the 10 closest battles". The Telegraph. Vaadatud 24.10.2023. Abbott, Kate; Shoard, Catherine (16. juuni 2023). "'The fists were up and ready': working with the returning Glenda Jackson". The Guardian. Vaadatud 24.10.2023.{{netiviide}}: CS1 hooldus: mitu nime: autorite loend (link) Glenda Jackson andmekogus IMDb (inglise)
Uruss-Martan

Uruss-Martan (vene keeles Уру́с-Марта́н; tšetšeeni keeles Хьалха-Марта, Ẋalxa-Marta või Мартантӏи, Martanthi) on linn Venemaal Tšetšeeni Vabariigis, Uruss-Martani rajooni halduskeskus. Asub Martani jõe ääres. Rahvaarv: 63 449 (2021. aasta rahvaloendus). Asula rajati 1708. aastal, linnaõigused sai 1990. aastal. Linn asub vabariigi keskosas, pealinnast Groznõist edelas. https://rosstat.gov.ru/storage/mediabank/tab-5_VPN-2020.xlsx
Liina Jürgel

Liina Jürgel (neiupõlvenimi Liina Tsimmer, sündinud 7. juunil 1997) on eesti laulja ja laulukirjutaja. Ta kasutab esitajanime Linalakk. Ta alustas lauluõpinguid Valga Muusikakoolis Evald Raidma õpilasena. 2020. aastal lõpetas ta Heino Elleri Muusikakooli rütmimuusika laulu eriala. Ta on Valga Muusikakooli laulu- ja rütmimuusika õpetaja. 2020. aastast korraldab ta Karula rahvuspargis Rebasemõisa festivali. 2021. aastal andis ta välja oma esimese autoriplaadi "Elu ilu". Lauluvõistluse Eesti Laul 2023 poolfinaalis esitas ta koos Bonzoga omakirjutatud laulu "Aeg". 2023. aasta Riigikogu valimistel kandideeris ta Parempoolsete nimekirjas. 2023. aasta suvel andis ta koos Bonzoga välja digialbumi "Kahelt poolt". Valga Muusikakooli kollektiiv Maarius Suviste. Rebasemõisa festival üllatab uuendustega. Lõuna-Eesti Postimees, 27.06.2023 Maarius Suviste. Linalakk näitab oma esikalbumiga elu ilu. Lõuna-Eesti Postimees, 12.11.2021 ERR menu, 15.12.2022. Eesti Laulu poolfinalist Linalakk: sain aru, et Bonzo hääl oli loost puudu Riigikogu valimised 2023. Kandidaadid Mart Rauba. Linalakk ja Bonzo ilmutasid ühisalbumi. Virumaa Teataja, 28.06.2023
Ostankino kalmistu

Ostankino kalmistu (vene keeles Останкинское кладбище) on kalmistu Moskvas Kirderingkonnas Ostankino rajoonis aadressil Prudovoi projezd 11. Ostankino kalmistu on rajatud 1888. aastal. Kalmistu on saanud nime omaaegse Ostankino küla järgi. Kalmistu pindala on 2,2 hektarit. Kalmistul on ka kolumbaarium. Jevgeni Bõkadorov, näitleja Sergei Fedotov, vulkanoloog ja seismoloog Louis Forestier, filmioperaator Jevgeni Hrunov, kosmonaut Oleg Kljonov, ooperilaulja Aleksandr Kurašov, spordikommentaator ja ajakirjanik Oleg Makarov, kosmonaut Stanislav Markelov, advokaat ja inimõiguslane Nikolai Rukavišnikov, kosmonaut Viktor Safronov, astronoom Aleksandr Serebrov, kosmonaut Vitali Sevastjanov, kosmonaut Gennadi Strekalov, kosmonaut О кладбище Останкинское кладбище. Vaadatud 25. oktoobril 2023 Останкинское кладбище Московский ритуальный Центр. Vaadatud 25. oktoobril 2023
Šara

Šara (vene keeles Шарой, Šaroj; tšetšeeni keeles Шара, Şara) on küla Šara rajoonis Tšetšeeni Vabariigis Venemaal. (Šara rajooni halduskeskus on Hima). 2002. aasta rahvaloenduse andmetel elas külas 203  inimest.
Helen Kallaste

Helen Kallaste (sündinud 1982) on eesti luuletaja. Ta kuulus aastail 1998–2000 tegutsenud Tallinna noorte kirjanike rühma Tallinna Noored Tegijad.[viide?] "Öö" (2000, luulekogu, pseudonüümi Siuts all, autori ja Mihkel Bravati omakirjastus) "Kogutud hetked" (Kirjastus Verb 2012, luulekogu) "Kogutud hetked" sai 2013. aastal nii Siugja Sulepea kirjandusauhinna kui ka Betti Alveri kirjandusauhinna. ERR, Mari Kartau | (24. november 2013). "Helen Kallaste alalhoiab ja väärtustab eesti keelt". ERR. Vaadatud 25. oktoobril 2023.
Teenusleping

Antud artikkel annab ülevaate ebaõiglastest lepingutingimustest tarbijaga sõlmitud teenuslepingus. Lepingu sõlmimine tähendab majandus- või kutsetegevuses tegutsevalt isikult toote või teenuse ostmist. Euroopa Liidu direktiiv jagab tarbijaga sõlmitud lepingud kaheks: müügilepingud ja teenuslepingud (mille kohaselt kaupleja osutab/kohustub osutama tarbijale teenust ja tarbija maksab/kohustub maksma selle hinna).
Marksistlik arheoloogia

Marksistlik arheoloogia on arheoloogiline teooria, mis põhineb marksistlikul ideoloogial, kasutades seda lähenemist inimühiskondade mineviku ja arengu uurimiseks. Ameerika kultuuriantropoloog Lewis H. Morgan esitas 1870. aastatel enda töödes arusaama inimkonna arengust alates metslusest kuni tsivilisatsioonini, nähes metslust primitiivse kommunismina, kus ressursse jagati kõigi vahel võrdselt. See mõjutas oluliselt Karl Marxi ja Friedrich Engelsi filosoofiat ning marksistlikku arheoloogiat. Kuigi Marx ja Engels ise ei tegelenud arheoloogiaga, rakendasid nad oma marksistlikke ideid mineviku uurimisel. Nõukogude Liidus töötasid arheoloogid 20. sajandi esimesel poolel välja arheoloogilise teooria, mis põhines nende filosoofiate kasutamisel ajaloo uurimisel. Marksistlik arheoloogia sai kiiresti domineerivamaks teooria valdkonnaks Nõukogude Liidus. Selle kiire leviku tõttu võtsid ka teiste riikide arheoloogid teooria kasutusele. Eelkõige kasutati seda Ühendkuningriigis, mille rakendajaks oli mõjukas Austraalia päritoluga arheoloog V. Gordon Childe. Ta kombineeris traditsioonilise marksismi materialistliku mudeliga. Seoses postprotsessuaalse arheoloogia tõusuga 1980. ja 1990. aastatel, populariseeriti marksistliku arheoloogia vorme arheoloogide seas uuesti. Selle lähenemist rakendati uuesti uurimisprojektides kui ka arheoloogiliste uurimuste kontekstides, kuid mitte kõikides riikides või akadeemilistes ringkondades. Marksistlik arheoloogia põhineb ideel, et mineviku ühiskondi saab mõista läbi majanduslike jõujoonte ning sotsiaalsete klasside. Teooria uurib, kuidas majanduslikud struktuurid ja võimusuhted kujundasid ühiskondlikku arengut ning mõjutasid kultuurilisi muutusi. Arheoloogid analüüsivad arheoloogilisi tõendeid, et avastada minevikus toiminud majanduslikke suhteid ning võimusuundumuste rolle ühiskondades. Randall H. McGuire. "A Marxist Archaeology". New York, 1992. V. Lang (2003) "Teooria areng arheoloogias"[alaline kõdulink] lk 3 (PDF) M. Johnson (2019) "Arheoloogia teooria: sissejuhtus" lk 144
II liiga 2023

II liiga 2023 oli Eesti jalgpalli tugevuselt neljanda liiga II liiga 2023. aasta hooaeg, mis jagunes kahte tsooni - ida/põhi ja lõuna/lääs. Hooaeg algas 28. märts 2023 ja lõppes 12. november 2023. Reeglid paremusjärjestuse määramiseks:1) punktid; 2) vähem loobumiskaotusi/tühistatud tulemusi; 3) punktid omavahelistest mängudest; 4) väravate vahe omavahelistest mängudest; 5) võidud; 6) üldine väravate vahe; 7) löödud väravad; 8) võõrsil löödud väravad; 9) loosimistulemus; Kui hooaja lõpus kaks (või enam) võistkonda jagavad võrdsete punktidega esikohta viiakse meistri selgitamiseks nende vahel läbi lisamäng (turniir). (M) = Meister; (LV) = Langes liigast välja; (E) = Edutatud; (ÜV) = Üleminekumängude võitja. Hooaja lõpus osalevad II liiga ida/põhi 12. koht ja III liiga ida ning põhja tsoonide 2. kohad üleminekumängudel, mille võitja mängib järgmisel hooajal II liigas ning kaotajad III liigas. Kõigepealt mängivad omavahel III liiga ida ning põhja tsoonide 2. ning seejärel mängib nende mängude võitja II liiga ida/põhi 12. kohaga. Sillamäe FC NPM Silmet võitis koondtulemusega 7:3 ja tõusis järgmiseks hooajaks II liigasse. Allikas: Eesti Jalgpalli Liit 1Kodu meeskond on vasakus tulbas. 2Valga FC Warrior andis loobumiskaotuse. 3FA Tartu Kalev II andis loobumiskaotuse. 4Valga FC Warrior ei alustanud teist poolaega. 5Tartu JK Welco II võistkonnas mängis mänguõigust mitteomav mängija. 6FC Tallinn U21 andis loobumiskaotuse. 7Tallinna FC Ararat võistkonnas mängis mänguõigust mitteomav mängija. 8Valga FC Warrior ei alustanud teist poolaega. 9Valga FC Warrior ei alustanud teist poolaega. Värvid:: Sinine = Kodu meeskonna võit; Kollane= viik; Punane = võõrsil meeskonna võit. Reeglid paremusjärjestuse määramiseks:1) punktid; 2) vähem loobumiskaotusi/tühistatud tulemusi; 3) punktid omavahelistest mängudest; 4) väravate vahe omavahelistest mängudest; 5) võidud; 6) üldine väravate vahe; 7) löödud väravad; 8) võõrsil löödud väravad; 9) loosimistulemus; Kui hooaja lõpus kaks (või enam) võistkonda jagavad võrdsete punktidega esikohta viiakse meistri selgitamiseks nende vahel läbi lisamäng (turniir). (M) = Meister; (LV) = Langes liigast välja; (E) = Edutatud; (ÜV) = Üleminekumängude võitja. Hooaja lõpus osalevad II liiga lõuna/lääs 12. koht ja III liiga lõuna ning lääne tsoonide 2. kohad üleminekumängudel, mille võitja mängib järgmisel hooajal II liigas ning kaotajad III liigas. Kõigepealt mängivad omavahel III liiga lõuna ning lääne tsoonide 2. ning seejärel mängib nende mängude võitja II liiga lõuna/lääs 12. kohaga. Tabasalu Ulasabat C.F. võitis kokku tulemusega 7:0 ja tõusis järgmiseks hooajaks II liigasse. Allikas: Eesti Jalgpalli Liit 1Kodu meeskond on vasakus tulbas. Värvid:: Sinine = Kodu meeskonna võit; Kollane= viik; Punane = võõrsil meeskonna võit. Meistriliiga 2023 Esiliiga 2023 Esiliiga B 2023 III liiga 2023 IV liiga 2023 "Eesti 2016 .a jalgpalli meistrivõistluste Teise ja madalamate liigade juhend" (PDF). Eesti Jalgpalli Liit. 27. november 2015. Vaadatud 26. september 2016.
Guan Zhong

Guan Zhong (管仲, Guǎn Zhòng), ka Guanzi (管子, 'meister Guan') (arvatavasti 720 eKr Yingshang – 645 eKr Shandong) oli Hiina kevadete-sügisete ajastu poliitik ja filosoof. Tema hüüdnimi (ming) oli Yiwu (夷吾). Guan oli pärit Yingshangist (颍上) (tänapäeva Yingshangi maakond (颍上县) Anhui provintsis). Ta oli neliteist aastat Qi riigi (齊/齐) peaminister ning Qi hertsogi Huani (齊桓公/齐桓公) lähedane usaldusalune ja nõunik. Guan Zhong sõbrustas Qi riigi riigimehe Bao Shuyaga (鮑叔牙, Bào Shūyá), kes oli hertsog Huani minister ja soovitas Guani talle peaministriks. Temast räägitakse paljudes vanades tekstides, nagu "Zuozhuan", "Vesteid ja vestlusi" ja "Shiji" ("Ajaloolase ülestähendused". Tema nime all on koostatud teos "Guanzi".
Guanzi

"Guanzi" (管子) ("Meister Guan") on Guan Zhongi nime all kirjutatud raamat, milles on üles tähendatud Guan Zhongi teod ja mõtted. See teos on ilmselt kompileeritud sajandeid hiljem ja seda peetakse Jixia akadeemiast pärinevate anonüümsete kirjutiste koguks. Nagu ka filosoofi ja riigimehe Han Fei kirjutised, koosneb see legistlikest ja taoistlikest osadest. Guan Zhongi peetakse üheks legismi isadest. Walter Allyn Rickett tõlkis "Guanzi" inglise keelde. Kogus "Sibu congkan" (四部丛刊) on säilinud ühe Songi dünastia aegse trüki fotoreproduktsioon. (Ming) Liu Xu 刘续: Guanzi buzhu 管子补注 (Wenyuange Siku quanshu 文渊阁四库全书) (Qing) Dai Wang 戴望: Guanzi jiaozheng 管子校正 (Zhuzi jicheng, 诸子集成, Zhonghua shuju 1978) (Qing) Yu Yue 俞樾: Guanzi pingyi 管子平议 (Zhuzi pingyi 诸子平议, Chunzaitang quanshu 春在堂全书) (Qing) Hong Yixuan 洪颐煊: Guanzi yizheng 管子义证 (Jixuezhai congshu 积学斋丛书) Zhang Binglin 章炳鳞: Guanzi yuyi 管子余义 (Zhangshi congshu 章氏丛书) Liu Shipei 刘师培: Guanzi jiaobu 管子斠补 (Liu Shenshu xiansheng yishu 刘申叔先生遗书) Guo Moruo 郭沫若: Guanzi jijiao 管子集校 (Kexue chubanshe 科学出版社, 1956) W. Allyn Rickett. Guanzi: political, economic, and philosophical essays from early China, uurimus ja tõlge, 2 kd, Princeton University Press 1985. W. Allyn Rickett. Kuan tzu. – Michael Loewe (toim). Early Chinese Texts: A Bibliographical Guide, Berkeley 1993, lk 244–251. Veebis
Köster (perekonnanimi)

Köster on eesti perekonnanimi. 2023. aasta 1. jaanuari seisuga on perekonnanimi Köster Eestis 149 mehel ja 139 naisel. Kirikuteenerit tähendav perekonnanimi on levinuim Hiiumaal, kus neid on maakonna 10 000 elaniku kohta 28,69. Järgmisena tulevad Saaremaa (9,55) ja Pärnumaa (9,11). Andres Köster (1975–), ooperilaulja Annely Köster (1969–), kunstipedagoog ja kultuurikorraldaj Juuli Köster (1978–), ooperi- ja kammerlaulja Maria Köster (1902–2007), läbi aegade vanim kihnlane Oskar Köster (1890–1941), poliitik Rene Köster (1989–), lavastaja, koreograaf ja tantsija Tiit Köster (1939–), laulja, koorijuht ja muusikapedagoog Virve-Elfriide Köster (1928–2022), rahvalaulik
Gerasa Ristija Johannese kirik

Gerasa Ristija Johannese kirik on 6. sajandist pärinev Bütsantsi kirik Jordaanias Jerashis, üks Bütsantsi arhitektuuri näiteid ümarkiriku ruumiplaaniga ehitisest. Kirik on keskmine kolmest kirikust koosnevas ristkülikukujulises, ühise narteksiga kompleksis. Sissepääs kirikusse on läbi lääneküljes asuva kitsa sammastikuga piiratud eesõue. Altariruumi viivate astmete ees on kiri, mille teatel ehitati kompleksi keskmine kirik piiskop Pauli ajal Thomase poja Theodorose annetuste eest ning sai katuse alla ning mosaiikidega kaunistatud 531. aastal. Kiriku siseruum on mõõtudes umbes 30 x 24 m ja põhiplaanilt Edela-Süürias Hauranis asuva Bosra katedraali (ehitatud 512–513) vähendatud koopia. See on ruudukujulises hoones paiknev ringikujuline, nelja hoburauakujulise kaarja nišiga ruum ja sama kujuga apsiid, millest viivad uksed kahte kõrvalruumi, mille kasutamine oli kahe kõrvalkirikuga ühine. Selle kiriku ehitamisel kasutati palju spolia-detaile Rooma-aegsetelt ehitistelt. Ümmarguses ruumis moodustavad neli 2. sajandist pärit Korintose kapiteelidega sammast kiriku mõttelise ruudukujulise keskosa. Kiriku põrandast on leitud ehitusdetaile Zeusi pühamule viitavate raidkirjadega – tõend sellest, et Bütsantsi ajal kasutati templit kivimurruna. Three Churches. - Art Destination Jordan. Jerash-Gerasa. - Universes in Universe Three Churches. - Art Destination Jordan. Jerash-Gerasa. - Universes in Universe Church of St. John the Baptist, Gerasa (Jerash). – vici.org (fotod)
Essex (täpsustus)

Essex võib olla: Essex, krahvkond Inglismaal Essexi kuningriik Essex (Massachusetts), linn USA-s Massachusettsi osariigis Essex (vaalapüügilaev)
Aleksandri lehtrik

Aleksandri lehtrik (Clitopaxillus fibulatus) on šampinjonilaadsete seltsi kuuluv seen. Aleksandri lehtrik andmebaasis eElurikkus.
Jimmy Fallon

Jimmy (õieti James Thomas) Fallon (sündinud 19. septembril 1974 New Yorgis) on Ameerika Ühendriikide näitleja, saatejuht ja koomik. Ta juhib praegu Ameerikas telesaadet “The Tonight Show”. Jimmy Fallon andmekogus IMDb-s
Otsingumootoritele optimeerimine

Otsingumootoritele optimeerimine (inglise search engine optimization, lühend SEO) on veebilehe või veebisaidi nähtavuse suurendamine otsingumootori otsingutulemustes. Kui inimene otsib mingit märksõna (ehk näitab üles huvi teatud toote/teenuse vastu), siis optimeeritud lehte näidatakse otsingutulemuste seas eespool. Tara Calishain, Rael Dornfest: Google Hacks 100 Insider-Tricks & Tools, O'Reilly, 2003 ISBN 3-89721-362-1